ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *13/5/2022***

**ΔΡΟΜΟΛΟΓΕΙΤΑΙ ΑΝΑΒΑΘΜΙΣΗ ΤΟΥ ΝΟΣΟΚΟΜΕΙΟΥ**

H αναπληρώτρια Υπουργός Υγείας κ. Γκάγκα, συνεπής στη δέσμευσή της, επισκέφτηκε σήμερα τον Δήμο μας για να συζητήσει το θέμα του νοσοκομείου και της αναβάθμισής του, που της είχαμε επιμόνως θέσει. Η συνάντηση έγινε στο Νομαρχιακό νοσοκομείο παρόντων των εκπροσώπων των φορέων υγείας της περιοχής, της αναπληρώτριας διοικήτριας, του αντιπεριφερειάρχη κ. Λεωτσάκου και του πρώην δημάρχου Αιγάλεω και πολιτευτή κ. Καλογερόπουλου.

Προϊόν της φιλικής και διεξοδικής συζήτησης υπήρξε η δέσμευση της κ. υφυπουργού ότι το νοσοκομείο μας, στην επικείμενη ψήφιση του χάρτη υγείας, θα ξαναγίνει Νοσοκομείο με πλήρη αναβάθμιση των παρεχόμενων υπηρεσιών και με λειτουργική αυτονομία από το νοσοκομείο της Νίκαιας.